Diari Oficial de la Generalitat Valenciana


Sumari del DOGV 9675, del 04-09-2023 (2023/9034)

RESOLUCIÓ de 23 d'agost de 2023, de la directora general de Personal, per la qual es publica, d'acord amb l'acord de l'òrgan tècnic de selecció del concurs oposició de consolidació d'ocupació per a la provisió de vacants del cos superior de gestió de salut pública de l'Administració de la Generalitat, escala d'infermers i infermeres de salut pública (A2-S03-01), funcionaris o funcionàries d'administració especial, dependents de la Conselleria de Sanitat, la relació d'aspirants amb la puntuació provisional obtinguda en el concurs oposició.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9675

Data del DOGV
:   04-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9034


Data del document
:   23-08-2023

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 23 d'agost de 2023, de la directora general de Personal, per la qual es publica, d'acord amb l'acord de l'òrgan tècnic de selecció del concurs oposició de consolidació d'ocupació per a la provisió de vacants del cos superior de gestió de salut pública de l'Administració de la Generalitat, escala d'infermers i infermeres de salut pública (A2-S03-01), funcionaris o funcionàries d'administració especial, dependents de la Conselleria de Sanitat, la relació d'aspirants amb la puntuació provisional obtinguda en el concurs oposició. [2023/9034]  
  
  
Fent ús de la competència atribuïda per l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat, resolc:  
Publicar en l'annex, conforme amb l'acord de l'òrgan tècnic de selecció del concurs oposició de consolidació d'ocupació per a la provisió de vacants del cos superior de gestió de salut pública de l'Administració de la Generalitat, escala d'infermers i infermeres de salut pública (A2-S03-01), funcionaris o funcionàries d'administració especial, dependents de la Conselleria de Sanitat, i segons el que estableix la base 6.4 de la convocatòria (DOGV 8679, 18.11.2019), la relació d'aspirants que han arribat fins a aquest punt del procés selectiu, especificant la puntuació total obtinguda en cada fase.  
Els empats en la puntuació total es resoldran en favor de la persona aspirant que haja obtingut més puntuació en la fase d'oposició; si subsisteix l'empat, es resoldrà seguint l'ordre dels apartats del barem de mèrits, i si persisteix l'empat, es resoldrà a favor del sexe infrarepresentat, tenint en compte el total de persones en actiu del cos o escala objecte de la convocatòria, entenent per tal el sexe que no ocupe almenys el 40% de la plantilla corresponent al dit cos o escala.  
  
De conformitat amb l'article 15 i la disposició final primera del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut, es requereix les persones aspirants perquè, en el termini de deu dies hàbils, comptat a partir de l'endemà d'aquesta publicació, presenten en els registres especificats en la base 3.4 de la convocatòria el document original (que serà digitalitzat per a certificar-ne l'autenticitat, per la qual cosa no serà admissible una altra forma de presentació) de la titulació requerida per a participar en aquest procés selectiu en la base 2.3 de la convocatòria, que és la següent:  
- Estar en possessió del títol de diplomat o diplomada en Infermeria o bé el títol universitari oficial de grau que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades a l'escala del cos. En el cas de titulacions obtingudes a l'estranger, s'haurà d'estar en possessió de la credencial que n'acredite l'homologació, expedida pel ministeri competent.  
En el termini de deu dies hàbils, les persones aspirants podran realitzar les al·legacions que estimen pertinents relatives a la puntuació de la fase de concurs, per mitjà de l'enllaç següent:  
  
https://www.gva.es/es/inicio/procedimientos'id\_proc=21575&version=amp  
  
Basant-se en aquestes al·legacions, l'òrgan tècnic de selecció podrà modificar la puntuació de les persones afectades tant a l'alça com a la baixa, en virtut de la detecció de l'error que corresponga.  
Contra la present resolució es podran interposar els recursos especificats en la base huitena de la convocatòria.  
  
València, 23 d'agost de 2023.- La directora general de Personal: María Amparo Pinazo Gamir.